Document ID: 32012D0294

A BIZOTTSÁG VÉGREHAJTÁSI HATÁROZATA
(2012. május 25.)
a tagállamok 2012. évi halászati ellenőrzési, vizsgálati és felügyeleti programjaihoz való uniós pénzügyi hozzájárulásról
(az értesítés a C(2012) 3262. számú dokumentummal történt)
(Csak az angol, a bolgár, a dán, a finn, a francia, a görög, a holland, a lengyel, a lett, a litván, a máltai, a német, az olasz, a portugál, a román, a spanyol, a svéd és a szlovén nyelvű szöveg hiteles)
(2012/294/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a közös halászati politika végrehajtására és a tengerjogra vonatkozó közösségi pénzügyi intézkedések létrehozásáról szóló, 2006. május 22-i 861/2006/EK tanácsi rendeletre (1) és különösen annak 21. cikkére,
mivel:
(1)
A tagállamok a 861/2006/EK rendelet 20. cikkével összhangban benyújtották a Bizottságnak a 2012-re vonatkozó halászati ellenőrzési programjukat, valamint a programban szereplő projektek megvalósítása során felmerülő költségek fedezését célzó uniós pénzügyi hozzájárulás iránti kérelmüket.
(2)
A 861/2006/EK rendelet 8. cikkének (1) bekezdésének a) pontjában felsorolt tevékenységekre vonatkozó kérelmek uniós finanszírozásban részesülhetnek.
(3)
Az uniós finanszírozás iránti kérelmeket a Bizottság értékelte a 391/2007/EK bizottsági rendeletben (2) meghatározott szabályoknak való megfelelés tekintetében.
(4)
Az uniós pénzügyi hozzájárulás maximális összegeit és mértékét helyénvaló a 861/2006/EK rendelet 15. cikkében megállapított határokon belül megállapítani, valamint szükséges meghatározni az odaítélés feltételeit.
(5)
2011. október 14-i levelében a Bizottság a 861/2006/EK rendelet 21. cikkének (2) bekezdésével összhangban felkérte a tagállamokat, hogy az általa kijelölt prioritási területekkel - vagyis az adatok nyomon követhetőségével, validálásával és összevetésével, a motorteljesítmény mérésével, valamint a kisüzemi flotta hajómegfigyelési rendszerekkel (VMS) és elektronikus adatrögzítési és jelentéstételi rendszerekkel (ERS) való felszerelésével - összefüggésben finanszírozási programokat nyújtsanak be.
(6)
Ennek alapján, illetve a költségvetési korlátokat figyelembe véve a Bizottság elutasított a programok keretében benyújtott egyes olyan, uniós finanszírozás iránti kérelmeket, amelyek prioritásnak nem minősülő intézkedésekre vonatkoznak; ilyen intézkedések például az automatikus azonosító rendszerek (AIS) halászhajókra történő telepítése, a képzések és a KHP szabályainak megismertetését célzó kezdeményezések, valamint a halászati járőrszolgálatot ellátó hajók és légi járművek beszerzése és korszerűsítése.
(7)
A Bizottság által meghatározott prioritási fellépésekbe történő beruházások ösztönzése érdekében, valamint a pénzügyi válság következtében a tagállamok költségvetését érő negatív hatások miatt a fentiekben említett prioritási területekkel összefüggésben felmerült és az e finanszírozási határozatban felsorolt kiadásokhoz - a 861/2006/EK rendelet 15. cikkében előírt határokon belül - indokolt nagyarányú társfinanszírozást nyújtani.
(8)
A Bizottság által meghatározott prioritások keretében úgy tűnt, hogy a tagállamok által a nyomon követhetőség tárgyában benyújtott projektek esetében a tagállamoknak átfogó és összehangolt megközelítést kellett alkalmazniuk mielőtt az uniós hozzájárulás odaítélésre kerülhetett volna. A nyomon követhetőséggel összefüggő említett projekteknek az uniós hozzájárulás szempontjából történő értékelése ezért egy későbbi időpontban fog megtörténni egy 2012-ben elkészítendő újabb finanszírozási határozat keretében.
(9)
A hozzájárulásra való jogosultsághoz az automatikus helymeghatározási eszközöknek eleget kell tenniük a közös halászati politika szabályainak betartását biztosító közösségi ellenőrző rendszer létrehozásáról szóló 1224/2009/EK tanácsi rendelet végrehajtására vonatkozó részletes szabályok megállapításáról szóló, 2011. április 8-i 404/2011/EU bizottsági végrehajtási rendeletben (3) meghatározott követelményeknek.
(10)
A hozzájárulásra való jogosultsághoz a halászhajók fedélzetén lévő elektronikus adatrögzítési és jelentéstételi eszközöknek meg kell felelniük a 404/2011/EU végrehajtási rendeletben megállapított követelményeknek.
(11)
Az e határozatban előírt intézkedések összhangban vannak a halászati és akvakultúra-ágazati bizottság véleményével,
ELFOGADTA EZT A HATÁROZATOT:
1. cikk
Tárgy
Ez a határozat a 861/2006/EK rendelet 8. cikkének (1) bekezdésének a) pontjában említett, a közös halászati politikára vonatkozó nyomonkövetési és ellenőrzési rendszerek végrehajtása során 2012-ben felmerült tagállami kiadásokhoz nyújtandó, 2012. évi uniós pénzügyi hozzájárulásról rendelkezik.
2. cikk
A fennálló kötelezettségvállalások teljesítése
Az érintett tagállamok valamennyi, költségtérítési igény tárgyát képező kifizetést 2016. június 30-ig teljesítenek. A fenti határidőn túli tagállami kifizetések nem téríthetők vissza. Az e határozathoz kapcsolódó költségvetési előirányzatokat legkésőbb 2017. december 31-ig vissza kell vonni.
3. cikk
Új technológiák és informatikai hálózatok
(1) Az I. mellékletben említett projektek keretében a halászati tevékenységek monitoringjával, ellenőrzésével és felügyeletével kapcsolatos adatgyűjtés és adatkezelés hatékonyságát, illetve biztonságát elősegítő új technológiák és informatikai hálózatok kialakításával, valamint a motorteljesítmény ellenőrzésével összefüggésben felmerült kiadások - a szóban forgó mellékletben megállapított határokon belül - a támogatható kiadások 90 %-ának megfelelő pénzügyi hozzájárulásra jogosultak.
(2) Az I. mellékletben említett projektek keretében felmerült egyéb kiadások - a szóban forgó mellékletben megállapított határokon belül - a támogatható kiadások 50 %-ának megfelelő pénzügyi hozzájárulásra jogosultak.
4. cikk
Automatikus helymeghatározási eszközök
(1) A II. mellékletben említett projektek keretében a hajók távolról, a halászati felügyelő központból hajómegfigyelési rendszeren (VMS) keresztül történő megfigyelését lehetővé tévő automatikus helymeghatározási eszközök megvásárlásával és fedélzetre szerelésével összefüggésben felmerült kiadások - a szóban forgó mellékletben megállapított határokon belül - a támogatható kiadások 90 %-ának megfelelő pénzügyi hozzájárulásra jogosultak.
(2) Az (1) bekezdésben említett pénzügyi hozzájárulást a hajónként 2 500 EUR-ban maximált összeg alapján kell kiszámítani.
(3) Az (1) bekezdés szerinti pénzügyi hozzájárulásra való jogosultsághoz az automatikus helymeghatározási eszközöknek meg kell felelniük a 2244/2003/EK rendeletben megállapított követelményeknek.
5. cikk
Elektronikus adatrögzítési és jelentéstételi rendszerek
A III. mellékletben említett projektek keretében a halászati tevékenységek monitoringjával, ellenőrzésével és felügyeletével kapcsolatos adatcsere hatékonyságát és biztonságát elősegítő elektronikus adatrögzítési és jelentéstételi rendszerek (ERS) elemeinek fejlesztésével, megvásárlásával, telepítésével és technikai támogatásával összefüggésben felmerült kiadások - a szóban forgó mellékletben megállapított határokon belül - a támogatható kiadások 90 %-ának megfelelő pénzügyi hozzájárulásra jogosultak.
6. cikk
Elektronikus adatrögzítési és jelentéstételi eszközök
(1) A IV. mellékletben említett projektek keretében a hajók számára a halászati tevékenységgel kapcsolatos adatok elektronikus rögzítését és a halászati felügyelő központnak történő továbbítását lehetővé tévő ERS-eszközök megvásárlásával és fedélzetre szerelésével összefüggésben felmerült kiadások - a szóban forgó mellékletben megállapított határokon belül - a támogatható kiadások 90 %-ának megfelelő pénzügyi hozzájárulásra jogosultak.
(2) Az (1) bekezdésben említett pénzügyi hozzájárulást - a (4) bekezdés sérelme nélkül - a hajónként 3 000 EUR-ban maximált összeg alapján kell kiszámítani.
(3) A pénzügyi hozzájárulásra való jogosultsághoz az ERS-eszközöknek meg kell felelniük a 404/2011/EU végrehajtási rendeletben megállapított követelményeknek.
(4) Az ERS és VMS funkciókat egyesítő, valamint a 404/2011/EU végrehajtási rendeletben foglalt követelményeket teljesítő eszközök esetében az e cikk (1) bekezdésében említett pénzügyi hozzájárulást a hajónként 4 500 EUR-ban maximált összeg alapján kell kiszámítani.
7. cikk
Kísérleti projektek
Az V. mellékletben említett projektek keretében az új ellenőrzési technológiákkal kapcsolatos kísérleti projektekkel összefüggésben felmerült kiadások - a szóban forgó mellékletben megállapított határokon belül - a támogatható kiadások 50 %-ának megfelelő pénzügyi hozzájárulásra jogosultak.
8. cikk
Címzettek
(1) Ennek a határozatnak a Belga Királyság, a Bolgár Köztársaság, a Dán Királyság, a Németországi Szövetségi Köztársaság, Írország, a Görög Köztársaság, a Spanyol Királyság, a Francia Köztársaság, az Olasz Köztársaság, a Ciprusi Köztársaság, a Lett Köztársaság, a Litván Köztársaság, a Máltai Köztársaság, a Holland Királyság, a Lengyel Köztársaság, a Portugál Köztársaság, Románia, a Szlovén Köztársaság, a Finn Köztársaság, a Svéd Királyság, valamint Nagy-Britannia és Észak-Írország Egyesült Királysága a címzettje.
(2) A tervezett kiadások tagállamonkénti legnagyobb összege, azok támogatható része, valamint az uniós hozzájárulás tagállamonkénti maximális összege a következőképpen alakul:
(EUR-ban)
Tagállam
A nemzeti halászati ellenőrzési programban tervezett kiadások
Az e határozat alapján kiválasztott projektekhez kapcsolódó kiadások
Az uniós hozzájárulás maximális összege
Belgium
610 000
410 000
345 000
Bulgária
25 565
25 565
23 009
Dánia
3 462 722
2 656 563
2 350 599
Németország
5 971 900
181 000
162 900
Írország
52 370 000
270 000
163 000
Görögország
12 110 000
6 040 000
5 400 000
Spanyolország
207 080
84 200
75 780
Franciaország
3 550 955
2 152 500
1 937 250
Olaszország
5 877 000
4 412 000
3 846 000
Ciprus
65 000
65 000
38 500
Lettország
17 856
17 856
13 400
Litvánia
284 939
284 939
256 445
Málta
117 000
104 500
94 050
Hollandia
1 709 400
1 580 000
1 422 000
Lengyelország
2 674 000
0
0
Portugália
3 379 192
539 979
485 981
Románia
615 000
430 000
367 000
Szlovénia
204 800
185 800
145 700
Finnország
2 500 000
1 987 500
1 584 750
Svédország
11 463 574
242 177
195 782
Egyesült Királyság
10 017 803
4 424 309
3 705 547
Összesen
117 233 786
26 093 889
22 612 693
Kelt Brüsszelben, 2012. május 25-én.

Labels: 7
6
12
18
15